CELEX: 32021R1087
Language: da
Date: 2021-04-07 00:00:00
Title: Kommissionens delegerede forordning (EU) 2021/1087 af 7. april 2021 om ændring af Europa-Parlamentets og Rådets forordning (EU) 2018/1139 for så vidt angår ajourføring af henvisningerne til bestemmelserne i Chicagokonventionen (EØS-relevant tekst)

5.7.2021   
               
               
                  DA
               
               
                  Den Europæiske Unions Tidende
               
               
                  L 236/1
               
            
         KOMMISSIONENS DELEGEREDE FORORDNING (EU) 2021/1087
         af 7. april 2021
         om ændring af Europa-Parlamentets og Rådets forordning (EU) 2018/1139 for så vidt angår ajourføring af henvisningerne til bestemmelserne i Chicagokonventionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af Europa-Parlamentets og Rådets forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og direktiv 2014/30/EU og 2014/53/EU og om ophævelse af Europa-Parlamentets og Rådets forordning (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (1), særlig artikel 19, stk. 3, og
         ud fra følgende betragtninger:
         
                     (1)
                  
                  
                     Andre luftfartøjer end ubemandede luftfartøjer og tilhørende motorer, propeller, dele og ikkefastmonteret udstyr bør overholde miljøbeskyttelseskravene. I forordning (EU) 2018/1139 er der fastsat bestemmelser herom ved henvisninger til særlige bestemmelser i Chicagokonventionen, der indeholder disse krav.
                  
               
                     (2)
                  
                  
                     På sit femte møde på sin 219. samling den 11. marts 2020 vedtog ICAO-Rådet ændring 13 til bilag 16 bind I »Støj fra luftfartøjer« til Chicagokonventionen, ændring 10 til bind II »Emissioner fra flymotorer« til Chicagokonventionen og ændring 1 til bind III »Flyvemaskiners CO2-emissioner« til Chicagokonventionen. Disse ændringer trådte i kraft og skal anvendes i alle medlemsstater den 1. januar 2021.
                  
               
                     (3)
                  
                  
                     Henvisningerne til bestemmelserne i Chicagokonventionen bør derfor ajourføres, og forordning (EU) 2018/1139 bør derfor ændres.
                  
               
                     (4)
                  
                  
                     Foranstaltningerne i denne forordning er baseret på udtalelse nr. 03/2020 afgivet af Den Europæiske Unions Luftfartssikkerhedsagentur (EASA) i overensstemmelse med artikel 76, stk. 1, i forordning (EU) 2018/1139 —
                  
               VEDTAGET DENNE FORORDNING:
         
            Artikel 1
            I artikel 9, stk. 2, i forordning (EU) 2018/1139 affattes første afsnit således:
            
               »For så vidt angår støj og emissioner skal de pågældende luftfartøjer og tilhørende motorer, propeller, dele og ikkefastmonteret udstyr opfylde de miljøbeskyttelseskrav, der findes i ændring 13 til bind I, i ændring 10 til bind II og i ændring 1 til bind III, alle gældende pr. 1. januar 2021, i bilag 16 til Chicagokonventionen.«
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. april 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 212 af 22.8.2018, s. 1.